Nariadenie Komisie (ES) č. 684/2004
zo 13. apríla 2004,
ktorým sa mení a dopĺňa nariadenie (ES) č. 466/2001, pokiaľ ide o dioxíny
(Text s významom pre EHP)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách [1], a najmä jeho článok 2 ods. 3,
keďže:
(1) nariadenie Komisie (ES) č. 466/2001 z 8. marca, ktorým sa stanovujú maximálne hodnoty obsahu niektorých cudzorodých látok v potravinách [2], zavádza maximálne hodnoty obsahu dioxínov v určitých potravinách;
(2) maximálne hodnoty pre obsah dioxínov sa uplatňujú od 1 júla 2002. Uplatňovanie nariadenia preukázalo potrebu objasniť popis výrobkov alebo častí výrobku, na ktoré sa maximálne hodnoty vzťahujú;
(3) dostupné údaje naznačujú, že vajcia z voľného chovu a polointenzívneho chovu môžu obsahovať vyššie hodnoty dioxínu ako vajcia z chovu v klietkach. Musia byť prijaté opatrenia, aby sa zabezpečilo zníženie hodnôt dioxínu pri vajciach z voľného chovu a vajciach z polointenzívneho chovu a prechodné obdobie pre uplatňovanie predpokladaných hodnôt do 1. januára 2004. Zdá sa, že je treba viac času na prešetrenie, aby sa určili možné opatrenia na zníženie hodnôt dioxínu pri pri vajciach z voľného chovu a vajciach z polointenzívneho chovu a pre uplatňovanie týchto opatrení. Je preto vhodné rozšíriť prechodné obdobie na jeden rok;
(4) medzičasom bola prijatá smernica Komisie 2002/69/ES z 30. júla 2002, ktorou sa ustanovujú metódy odberu vzoriek a metódy analýzy pre úradnú kontrolu dioxínov a pre stanovenie dioxínom podobných PCB-ov v potravinách [3];
(5) nariadenie (ES) č. 466/2001 by sa malo primerane zmeniť a doplniť,
(6) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Príloha I oddiel 5 nariadenia (ES) č. 466/2001 sa mení a dopĺňa takto:
1. v prvom stĺpci, bod 5.1.2., sa "Pečeň a odvodené výrobky" nahrádza "Pečeň a odvodené výrobky pochádzajúce zo suchozemských zvierat";
2. v prvom stĺpci, bod 5.2., sa do poznámky 5 pod čiarou pridáva nasledujúca veta: "Ak sú ryby určené na konzumáciu ako celok, maximálne hodnoty sa uplatňujú na celé ryby".
3. v prvom stĺpci, bod 5.4., poznámka pod čiarou 8, "10. január 2004" sa nahrádza "1. január 2005".
4. v prvom stĺpci, bod 5.5 Oleje a tuky, druhá zarážka "Rastlinný olej" sa nahrádza "Rastlinné oleje a tuky".
5. v treťom a štvrtom stĺpci, bod 5.1.1. až 5.5., sa slová "smernica 2001/ …/ES(*)" nahrádzajú slovami "smernica 2002/69/ES [9] Ú. v. ES L 209, 6.8.2002, s. 5.."
Článok 2
Toto nariadenie nadobúda účinnosť dvadsiatym dňom po uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. apríla 2004